**Előterjesztő:**

**Dr. Gerber Gábor egyetemi tanár, FOK dékán**

**Előterjesztést készítette:**

**Dr. Gecse Veronika, FOK Dékáni Hivatal, hivatalvezető**

**ELŐTERJESZTÉS**

**Semmelweis Egyetem Fogorvostudományi Kar**

**Kari Tanácsa számára**

**Javaslat a Fogorvostudományi Kar kurrikulumának javítására**

**(Oxiológia)**

**Budapest, 2024. október 16.**

**VEZETŐI ÖSSZEFOGLALÓ**

**I. Rövid tartalmi összefoglaló**

**Előzmények**

A Semmelweis Egyetem Fogorvostudományi Kar 21/2024. (VI.12.) sz. Kari Tanács határozatával elfogadásra javasolta a Szenátusnak a **„FOK Kurrikulum 2.0”** elnevezésű új mintatantervet, melyet a Szenátus 60/2024. (VI.27.) sz. határozatával fogadott el.

A **„FOK Kurrikulum 2.0”** mintatanterv 2024/25. tanévtől kezdődően került bevezetésre valamennyi fogorvostan hallgató számára. Kettő kurrikulum került elfogadásra, melyek közül az egyik a 2024/2025. tanévben I-II-III. éves hallgatókra alkalmazandó (**„FOK Kurrikulum 2.0” – 2024/2025. tanév I-II-III. évfolyam”*)***, amelyik a továbbiakban felmenő rendszerben fokozatosan kerül bevezetésre, illetve a 2024/2025. tanévben IV-V. éves hallgatókra vonatkozó (**„FOK Kurrikulum 2.0” – 2024/2025. tanév IV-V. évfolyam”)**, amely az érintett hallgatók végzésének megfelelően fokozatosan kivezetésre kerül (részleteket lásd a 2024. június 12-i FOK Kari Tanács „Javaslat a Fogorvostudományi Kar kurrikulumának módosítására (Kurrikulum 2.0) c. előterjesztésben).

**Az előterjesztés célja**

Döntés x

Véleménynyilvánítás, állásfoglalás, egyetértés

Tájékoztatás

**Az előterjesztés tartalma és indoka**

A fentiek szerint részletezett és elfogadott **„FOK Kurrikulum 2.0”** mintatantervben nem került átvezetésre az **Oxiológia c. tárgy** 2024. május 10-én beérkezett tantárgyleírása szerinti óraszámfelosztás módosítás. Korábban 14 előadás volt az Oxiológia. A tantárgyfelelős, Dr. Gőbl Gábor az új tantárgyi programban ezt 11 gyakorlatra és 3 szemináriumra kívánja módosítani. A változtatás célja az Oxiológia tárgy korábbiaknál is gyakorlatorientáltabb oktatása. A tantárgy további, kurrikulumban feltüntetésre kerülő adatai változatlanok.

A Szervezeti és Működési Szabályzat I. 1. Rész – Általános szervezeti és működési rendelkezések – 120.§ (1) d) pontja szerint **a Kari Tanács** **dönt**: a tantárgyi programok jóváhagyásáról, továbbá a kötelező, valamint a választható tárgyak köréről és az oktatás szerkezetéről.

Fentiek szerint kérem a Kari Tanács szíves támogatását az előterjesztés mellékletét képező **Oxiológia tantárgyi program elfogadásához** és a **„FOK Kurrikulum 2.0” javításához,** hogy az elmaradt módosítás átvezetése most megtörténhessen.

2024. október 16.

***Dr. Gerber Gábor***

egyetemi tanár, dékán

**II. Költségvetési hatások bemutatása, egyéb**

a) Az előterjesztés bevezetésével, végrehajtásával járó költségek:

nincs x

van

b) A határozattal elfogadott valamely rendelkezésnek - pl. szabályzat elfogadásáról (is) szól, intézkedési tervezet fogad el - költségvetési hatása:

nincs x

van

c) Az előterjesztés elfogadásához szükséges a hallgatói önkormányzat egyetértése (Nftv. 61. § (1)-(2) bek.):

nem

igen x

d) A szenátus döntésének érvényességéhez szükséges-e a konzisztórium előzetes egyetértése (Nftv. 13/C. § (1) bek.):

nem x

igen

Budapest, 2024. október 16.

**Dr. Gerber Gábor**

**egyetemi tanár, dékán**

előterjesztő vezető aláírása

**III. Mellékletek:**

1. *sz. melléklet* – Határozati javaslat
2. *sz*. *melléklet* – Oxiológia c. tárgy tantárgyi programja (magyar, angol, német)
3. *sz. melléklet* – „FOK Kurrikulum 2.0” javított változata – 2024/2025. tanév I-II-III. évfolyam
4. *sz*. *melléklet* - „FOK Kurrikulum 2.0” javított változata – 2024/2025. tanév IV-V. évfolyam

…../2024.(X.16.) sz. KT. határozat 1. sz. melléklete

**Semmelweis Egyetem**

**Fogorvostudományi Kar**

**Kari Tanácsának**

**2024/25. tanév**

**…../2024.(X.16.) sz.**

**kari tanács határozata az**

***Oxiológia tantárgy módosított tantárgyi programjának elfogadásáról és a „FOK Kurrikulum 2.0” javításáról***

A Semmelweis Egyetem Fogorvostudományi Kar Kari Tanácsa nyílt szavazással az **Oxiológia tantárgy módosított tantárgyi programját mindhárom képzési nyelven** *(2. sz. melléklet)*és az emiatt javított „FOK Kurrikulum 2.0”-t *(3. és 4. sz. mellékletek)*

**igen nem tartózkodás**

szavazati aránnyal **elfogadja/nem fogadja el.**

Határidő: azonnal

Felelős: Dr. Gerber Gábor egyetemi tanár, dékán